
CENTRALIZUOTO VIDAUS AUDITO SKYRIAUS 2023 METŲ VEIKLOS
ATASKAITA

Šilalė
2024-01-30
                                 
              Centralizuotas vidaus audito skyrius (toliau – Skyrius) įsteigtas centralizuotam viešojo juridinio asmens ir visų jam pavaldžių ir (arba) atskaitingų viešųjų juridinių asmenų vidaus auditui atlikti. 
Skyriuje 2023 m. gruodžio 31 d. dirbo 2 darbuotojai (toliau tekste – vidaus auditoriai): skyriaus vedėjas ir vyriausiasis specialistas.
Skyriaus veikla buvo organizuojama pagal savivaldybės mero patvirtintą 2023 m. veiklos planą, sudarytą atsižvelgiant į atliktą audituotinų subjektų rizikos vertinimo analizę. Skyriaus vidaus auditoriai prieš atlikdami vidaus auditus savarankiškai rengė audito programas, pasirinko audito procedūras, ir siekė, kad vidaus auditas būtų atliktas išsamiai, o nustatyti pažeidimai būtų pagrįsti patikimais įrodymais ir dokumentais. Su kiekvienu parengtu vidaus audito ataskaitos projektu buvo supažindinti audituojamų įstaigų vadovai ir vyriausieji buhalteriai bei aptartos nustatytos klaidos ir galimybės jas ištaisyti. 
Skyriaus vidaus auditoriai 2023 m. atliko 8 vidaus auditus savivaldybės administracijoje bei jai pavaldžiuose ir atskaitinguose viešuosiuose juridiniuose asmenyse. 
Skyrius 2023 metais atliko 2 veiklos ir vidaus kontrolės vertinimo vidaus auditus: Šilalės r. Kaltinėnų Aleksandro Stulginskio gimnazijoje ir  Šilalės rajono savivaldybės administracijos Bijotų seniūnijoje;  Šilalės rajono savivaldybės kultūros centre atliko patvirtintų pareigybių (etatų), darbo sutarčių bei išmokėtų priemokų ir priedų vertinimą;  Šilalės lopšelyje-darželyje „Žiogelis“ kelionės išlaidų kompensavimo vertinimą;  Šilalės Dariaus ir Girėno progimnazijoje, Šilalės Vlado Statkevičiaus muziejuje, Šilalės rajono savivaldybės viešojoje  bibliotekoje, Šilalės rajono socialinių paslaugų namuose ir Šilalės lopšelyje-darželyje „Žiogelis“ atliko patvirtintų pareigybių (etatų) ir darbo sutarčių vertinimą; Savivaldybės administracijoje atliko Korupcijos rizikos valdymo vertinimą,  Administracinės naštos mažinimo priemonių vykdymo vertinimą už 2022 m. II pusmetį ir Administracinės naštos mažinimo priemonių vykdymo vertinimą už 2023 m. I pusmetį.  
Vidaus auditoriai, laikydamiesi patvirtintų profesinės etikos taisyklių, atlikdami vidaus auditus buvo objektyvūs ir nešališki, susilaikė nuo išankstinio viešo vertinimo.
Vidaus auditoriai, atlikdami vidaus auditus, tikrino ir vertino audituojamų subjektų vidaus kontrolės funkcionavimą, rizikos valdymą, kaip valdomas, naudojamas valstybės ir savivaldybės turtas ir juo disponuojama, ar jis naudojamas taupiai ir racionaliai, pagal norminius teisės aktus ir sutartis, ar jų veikla atitiko įstatymus ir kitus norminius teisės aktus, ar pasiekti nustatyti tikslai ir uždaviniai, ar savivaldybės ir valstybės biudžeto lėšos buvo naudojamos taupiai ir pagal paskirtį, ar vykdomos administracinės naštos mažinimo priemonės, numatytos Šilalės rajono savivaldybės 2022–2024 metų strateginiame veiklos plane. 
Vidaus auditoriai, atlikdami vidaus auditus, nustatė pažeidimus priskaičiuojant darbuotojams darbo užmokestį, sudarant Darbo sutartis. Nustatyta atvejų, kai be atrankos / konkurso priėmė į darbą darbuotojus. Nustatyta neatitikimų teisės aktų reikalavimams apskaitant ilgalaikį turtą.   Vykdant viešuosius pirkimus ne visada buvo laikomasi Viešųjų pirkimų įstatymo nuostatų reikalavimų, nes nustatyta neatitikimų organizuojant ir vykdant viešuosius pirkimus. Atliekant vidaus auditus, nebuvo nustatyta pažeidimų, kuriuos turėtų nagrinėti teisėsaugos institucijos. 
Įvertinę audituotų subjektų vidaus kontrolės funkcionavimą bei galimą rizikos veiksnių įtaką, 2023 m. vidaus auditoriai vidaus audito ataskaitose pateikė  28 rekomendacijas,  kaip sustiprinti vidaus kontrolės procedūras ir rizikos valdymą viešajame juridiniame asmenyje bei padėti įgyvendinti veiklos tikslus. Iš pateiktų 28 rekomendacijų, 26 rekomendacijų įgyvendinimo terminas numatytas 2023 metais,  kurios 100 procentų buvo įgyvendintos. Keturios  rekomendacijos buvo įgyvendintos, kurios buvo pateiktos 2022  metais, jų įgyvendinimo terminas buvo numatytas 2023 metais.


1 diagrama  Rekomendacijų įgyvendinimas 2023 m. 

Vidaus auditoriai pažangos stebėjimą atliko stebėdami ir dokumentuodami, kaip vykdomos vidaus audito ataskaitose pateiktos rekomendacijos, ar gerinama padėtis audituotame subjekte. Atlikę rekomendacijų įgyvendinimo kontrolę, vidaus auditoriai surašė pažymas apie vidaus audito ataskaitoje pateiktų rekomendacijų įgyvendinimą.               

Pateiktos ir įgyvendintos rekomendacijos 2023 m. 

2023 m. pateiktų rekomendacijų skaičius	
Šilalės r. Kaltinėnų Aleksandro Stulginskio gimnazija	Korupcijos rizikos valdymas Šilalės rajono savivaldybėje	Patvirtintų pareigybių (etatų) ir darbo sutarčių vertinimas	Kultūros centro patvirtintų pareigybių (etatų), darbo sutarčių bei išmokėtų priemokų ir priedų vertinimas	Šilalės lopšelio-darželio „Žiogelis" kelionės išlaidų kompensavimas	Šilalės rajono savivaldybės administracijos Bijotų seniūnija	4	4	10	3	1	6	Įgyvendintų rekomendacijų sk., kurioms suėjo įgyvendinimo terminas	
Šilalės r. Kaltinėnų Aleksandro Stulginskio gimnazija	Korupcijos rizikos valdymas Šilalės rajono savivaldybėje	Patvirtintų pareigybių (etatų) ir darbo sutarčių vertinimas	Kultūros centro patvirtintų pareigybių (etatų), darbo sutarčių bei išmokėtų priemokų ir priedų vertinimas	Šilalės lopšelio-darželio „Žiogelis" kelionės išlaidų kompensavimas	Šilalės rajono savivaldybės administracijos Bijotų seniūnija	4	4	10	3	1	4	





